Foto: Boris Grdanoski/AP Makedoniya bosh vaziri Zoran Zayevning ma’lum qilishicha, mamlakat Gretsiya bilan davom etayotgan mojaro tufayli o‘z rasmiy nomini o‘zgartirishga tayyor. Bu haqda Reuters xabar bermoqda. Makedoniya va Gretsiya birinchisining nomi tufayli anchadan beri bahsda bo‘lib turibdi. Gretsiya respublika nomini o‘zgartirishni talab qilmoqda, bu Gretsiyaning Makedoniya viloyati bilan uni adashtirmasligi uchun lozimligi aytiladi. «Men Gretsiya bilan muzokaralar muvaffaqiyatli bo‘lishini xohlayman. Biz geografik nomga aniqlik kiritishga tayyormiz», - deya aytib o‘tdi Zayev. Agentlikning ko‘rsatishicha, har ikki davlat diplomatlari ehtimoliy nom sifatida Shimoliy Makedoniya, Yangi Makedoniya yoki Yuqori Makedoniya variantlarini ko‘rib chiqishi mumkin.